
Nagykanizsa értünk szépül, avagy a nagykanizsai város rehabilitáció lakossági felmérése

Az Európai Unió által nyújtott támogatásoknak köszönhetően lehetősége van Magyarországnak és azon belül Nagykanizsának is a megújulásra. A kutatás Nagykanizsa városrehabilitációjának már mérhető és lehetséges jövőbeni hatásaira terjed ki. Az elégedettség vizsgálat többek közt arra irányul, hogy a helyi lakosok mennyire érzik magukénak a városrehabilitációt, elégedettek-e a tájékoztatással és megfelelőnek tartják-e a további terveket. A kutatás kiterjed arra is, hogy felmérje a kvalitatív és a kvantitatív vizsgálatok során, a város megszépülése élhetőbb várost eredményez-e a kereskedelemre és vendéglátásra, mennyire lendíti fel és milyen újabb beruházásokat indukálhat.

Az empirikus mintavételezés a nagykanizsai lakosokra terjed ki, primer kutatás korösszetétel és nemek szerint volt reprezentatív. Kvalitatív kutatás keretein belül a Városrehabilitációhoz kapcsolódó szakemberekkel, illetve számos Nyugat-Dunántúli város városfejlesztéssel kapcsolatos szakembereivel készült egyéni mélyinterjú. Kutatásomból kiderült, hogy a lakosság indokoltnak tartja a II.ütem és a szociális célú városrehabilitáció megvalósulását valamint nyitott a fejlesztések felé, hogy egy élhetőbb és szebb városban éljen.

A lakossági felmérésemből kiderül, hogy a Nagykanizsai lakosok szívesen vesznek részt olyan rendezvényeken, ahol aktív szereplőként vannak jelen, a családi rendezvények mellett a koncerteket is preferálják. Indokoltnak tartják a kerékpárutak fejlesztését a város minden területén.



